**Ministru kabineta noteikumu projekta “Grozījumi Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts paredz noteikt Ministru kabineta 2009.gada 20.oktobra noteikumu Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību” pielikumā (veidlapā) dzīvesvietas adreses elementu kopu, atbilstoši jaunajam Administratīvo teritoriju un apdzīvoto vietu likumam.Noteikumu projekts paredz noteikt papildu adreses norādīšanas kārtību tīmekļa vietnē [www.latvija.lv](http://www.latvija.lv)Noteikumu grozījumi stāsies spēkā 2021.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likums, Fizisko personu reģistra likums, Dzīvesvietas deklarēšanas likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 23.jūnijā stājās spēkā jauns Administratīvo teritoriju un apdzīvoto vietu likums, kas Latvijas Republiku iedala valstspilsētu un novadu pašvaldību teritorijās. Likums nosaka, ka Latvijas Republikā apdzīvotas vietas ir pilsētas, ciemi, mazciemi un viensētas. Attiecīgi pilsētas iedala valstspilsētās un novadu pilsētās. Ar likuma spēkā stāšanos spēku zaudēja Administratīvo teritoriju un apdzīvoto vietu likums (pieņemts 2008.gada 18.decembrī), kas kā vienu no Latvijas Republikas administratīvi teritoriālajām vienībām noteica republikas pilsētu un neparedzēja mazciemu kā apdzīvotu vietu.Noteikumu projekts paredz noteikt Ministru kabineta 2009.gada 20.oktobra noteikumu Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību” (turpmāk – noteikumi Nr.1194) pielikumā (veidlapā) dzīvesvietas adreses elementu kopu, atbilstoši Administratīvo teritoriju un apdzīvoto vietu likumā un Ministru kabineta 2015.gada 8.decembra noteikumu Nr. 698 "Adresācijas noteikumi" IV sadaļā noteiktajam administratīvi teritoriālajam iedalījumam un lietotajai terminoloģijai.Dzīvesvietas deklarēšanas likuma, kas stāsies spēkā 2021.gada 1.jūlijā, 8.panta astotajā daļā norādīts, ka Ministru kabinets apstiprina deklarācijas veidlapas paraugu, kā arī nosaka deklarācijā sniegto ziņu pārbaudes kārtību. Ministru kabinets nosaka interneta mājaslapu, kurā pieejama speciāla tiešsaistes forma dzīvesvietas deklarēšanai un papildu adreses norādīšanai elektroniski, kā arī kārtību, kādā elektroniski deklarē dzīvesvietu un norāda papildu adresi, un tiešsaistē aizpildāmajā veidlapā iekļauto ziņu apjomu. Ņemot vērā Dzīvesvietas deklarēšanas likumā noteikto deleģējumu, noteikumu Nr.1194 1.punkts izteikts jaunā redakcijā.Dzīvesvietas deklarēšanas likums arī paredzēs, ka gadījumos, ja personai ir deklarēta dzīvesvieta, tai būs tiesības norādīt vai mainīt ziņas par papildu adresi, neiesniedzot jaunu deklarāciju. Ievērojot Dzīvesvietas deklarēšanas likumā noteikto deleģējumu projektā precizēts noteikumu Nr.1194 6.punkts, paredzot, ka arī papildu adresi var norādīt elektroniski tīmekļa vietnē [www.latvija.lv](http://www.latvija.lv) un projekts papildināts ar 9.1 punktu nosakot papildu adreses norādīšanas kārtību tīmekļa vietnē [www.latvija.lv](http://www.latvija.lv).Noteikumu pielikumā tiek precizēts veidlapas nosaukums un papildu adreses sadaļa, paredzot, ka, saskaņā ar grozījumiem Dzīvesvietas deklarēšanas likumā, kas stāsies spēkā 2021.gada 1.jūlijā, dzīvesvietas deklarētājam vai viņa likumiskajam pārstāvim, vai personai, kuru dzīvesvietas deklarētājs vai viņa likumiskais pārstāvis rakstveidā pilnvarojis, ir tiesības deklarācijā norādīt vienu papildu adresi Latvijā vai ārvalstī, kā arī laikposmu, kurā viņš tajā ir sasniedzams. Ņemot vērā minēto, attiecīgi precizēts noteikumu 9.3.apakšpunkts, paredzot, ka var norādīt tikai vienu papildu adresi.Projekts paredz svītrot noteikumu Nr.1194 9.5.apakšpunktu, jo dzīvesvietas deklarēšanai elektroniski, tīmekļa vietnē [www.latvija.lv](http://www.latvija.lv) vairs nav nepieciešams norādīt e-pasta adresi.Dzīvesvietas deklarētājs klātienē saņemt pakalpojumu (deklarēt dzīvesvietu un norādīt papildu adresi) varēs iesniedzot noteikumu Nr.1194 pielikumā norādīto veidlapu “Dzīvesvietas deklarācijas un papildu adreses reģistrēšana” dzīvesvietas deklarēšanas iestādē:* attiecīgajā pašvaldībā to varēs izdarīt ikviens dzīvesvietas deklarētājs,
* Pilsonības un migrācijas lietu pārvaldē to varēs izdarīt  Eiropas Savienības dalībvalsts, Eiropas Ekonomikas zonas valsts un Šveices Konfederācijas pilsonis un viņa ģimenes locekļi, kuri ir saņēmuši Latvijas Republikā izdotu reģistrācijas apliecību vai pastāvīgās uzturēšanās apliecību; ārzemnieks, kurš ir saņēmis Latvijas Republikā izdotu uzturēšanās atļauju; bezvalstnieks, kurš ir saņēmis Latvijas Republikā izdotu uzturēšanās atļauju.

Pakalpojumu elektroniski (neklātienē) ikvienam dzīvesvietas deklarētājam plānots nodrošināt tīmekļa vietnē [www.latvija.lv](http://www.latvija.lv), izmantojot e-pakalpojumu “Dzīvesvietas adreses deklarēšana un norādīšana”, kur dzīvesvietas deklarētājs varēs deklarēt dzīvesvietu Latvijā, norādīt dzīvesvietu ārvalstī, norādīt papildu adresi Latvijā un norādīt papildu adresi ārvalstī. Persona dzīvesvietu elektroniski deklarēs un papildu adresi norādīs tīmekļa vietnē www.latvija.lv, izmantojot tīmekļa vietnē pieejamos autentifikācijas līdzekļus.Noteikumu Nr.1194 pielikuma veidlapā apliecinājuma sadaļa tiek papildināta ar teikumu “Esmu informēts/a, ka par nepatiesu ziņu sniegšanu ir paredzēta administratīvā atbildība”. 2020.gada 1.jūlijā stājās spēkā Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā un minētā likuma 3.panta pirmā daļa nosaka, ka par informācijas nesniegšanu, informācijas nepienācīgu sniegšanu vai nepatiesas informācijas sniegšanu iestādei, izņemot šā panta otrajā, trešajā un ceturtajā daļā paredzētos pārkāpumus, piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai — no četrpadsmit līdz divtūkstoš astoņsimt naudas soda vienībām. Ņemot vērā minēto, papildinot noteikumu pielikuma veidlapu dzīvesvietas deklarētājs tiks informēts par sekām, ja dzīvesvietas deklarācijas veidlapu aizpilda pavirši vai apzināti norāda nepatiesas ziņas.Noteikumu projekts paredz, ka noteikumu Nr.1194 grozījumi stāsies spēkā 2021.gada 1.jūlijā, ņemot vērā, ka Administratīvo teritoriju un apdzīvoto vietu likuma pārejas noteikumu 2.punktā noteikts, ka ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā. Līdz 2021. gada 30. jūnijam pašvaldību darbībā ir piemērojami Ministru kabineta 2013. gada 19. marta noteikumi Nr. 154 “[Noteikumi par republikas pilsētu un novadu administratīvo teritoriju robežu aprakstu apstiprināšanu](https://likumi.lv/ta/id/255698-noteikumi-par-republikas-pilsetu-un-novadu-administrativo-teritoriju-robezu-aprakstu-apstiprinasanu)”.2021.gada 28.jūnijā spēku zaudēs Iedzīvotāju reģistra likums un tā vietā spēkā stāsies Fizisko personu reģistra likums. Ņemot vērā minēto, noteikumu projekts paredz 4.1.apakšpunktā aizstāt vārdu “Iedzīvotāju” ar “Fizisko personu”. Fizisko personu reģistra likuma pārejas noteikumu 1.1 punkts paredz, ka līdz attiecīgu grozījumu izdarīšanai citos Latvijas Republikas normatīvajos aktos terminam "Iedzīvotāju reģistrs" atbilst termins "Fizisko personu reģistrs". Ievērojot minēto grozījums noteikumu 4.1.apakšpunktā stāsies spēkā 2021.gada 1.jūlijā vienlaikus ar grozījumiem noteikumos. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvesvietas deklarētājs vai viņa likumiskais pārstāvis, vai persona, kuru dzīvesvietas deklarētājs vai viņa likumiskais pārstāvis rakstveidā pilnvarojis, pašvaldības dzīvesvietas deklarēšanas iestāde un Pilsonības un migrācijas lietu pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, 2020. gada 2. novembrī informācija par noteikumu projektu ievietota Iekšlietu ministrijas tīmekļa vietnē (<https://www.iem.gov.lv/lv/diskusiju-dokumenti>), aicinot sabiedrību viedokļus par noteikumu projektu sniegt līdz 2020. gada 16. novembrim. Vienlaikus Iekšlietu ministrija, izpildot Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 14.punktu, projektu 2020.gada 2.novembrī nosūtīja Valsts kancelejai publicēšanai tās tīmekļa vietnē. |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Vildava, 67219466

jana.vildava@pmlp.gov.lv